  Майя Бывальцева 19-тӥ толшоре потон уе Йӧвылэсултонлы сӥзем ужрадъёсы 25 сюрслэсь трос адями пыриськиз, юри лэсьтэм люкмесъёсын 22 сюрслэсь ятыр адями пыласькиз. Со сярысь Росгаврдилэн элькунъя управлениезлэн пресс-службаез ивортэ. Трос калык люкаськымон люкмесъёс дорын шунтӥськон но дӥсез воштон понна палаткаос пуктӥзы, мылкыд карисьёсты пӧсь чаен утялтӥзы. Озьы ик котькуд интыын спасательёс, эмчиос но кунпуш ужъёсъя министерствоысь ӧнерчиос ужазы. Эрикрадэз тӥян яке вуын шудтэм учыръёс пусъемын ӧвӧл Тодэ вайытом, Йӧвылэсултон пыласьконлы 70 люкмесъёс дасязы вал. Но шуныт куазен йӧ ляб луэмен валче Глазкарын Чупчи шурын, Сарапул ёросысь Нечкино черкогуртын Кам шурын но Алнаш ёросысь Ӟатча черкогуртысь тыметын люкемъёсты ворсазы.  Тегъёс: Мерлык Ижкар Удмуртия праздникъёс вӧсьлык йылолъёс Йӧвылэсултон  